Denná téma: Pôvod potravín - prečo konzumovať slovenské potraviny
Metodický list

	Názov
	Poznáte slovenské potraviny?

	Cieľ, zameranie

	· Získanie informácií o vedomostiach Slovákov  z problematiky pôvodu potravín
· Rozvíjať záujem žiakov o problematiku slovenských potravín
· Vytvoriť anketový záznam ako podnet pre ďalšie aktivity žiakov v škole ohľadom problematiky dennej témy.
· Prehĺbenie vedomostí  z tvorby otázok ankety a jej realizácie
· Spracovať získané informácie a spracovať ich do vyhodnocovacieho záznamu

	Vyučovací predmet 
(Uveďte vyučovací predmet, ročník a tému, v rámci ktorých je možné aktivitu vo vyučovacom procese realizovať.)
	· Biológia, slovenský jazyk
· 8. a 9.ročník


	Pomôcky
(Uveďte pomôcky, ktoré sú nevyhnutné na zrealizovanie aktivity vo vyučovacom procese. Ak nie sú potrebné žiadne pomôcky, uveďte: „Nie sú potrebné.“)

	· Anketové dotazníky
· Počítače a interaktívna tabuľa

	Príprava
(Krátka informácia o potrebných teoretickým a praktických poznatkoch.)

	· Diskusia so žiakmi o ich aktuálnych vedomostiach z problematiky potravinových značiek a ich kvality
· Stanovenie si výskumného cieľa a vzorky respondentov
· Zopakovanie poznatkov z tvorby anketových otázok
· Zosúladenie organizačných pokynov súvisiace s prácou žiakov v teréne
· Práca so získaným informačným materiálom a jeho spracovania do podoby grafov

	Postup/Realizácia
(Výstižný opis postupu/realizácie.)
	· Žiaci si spolu s vyučujúcimi prostredníctvom brainstormingu vytvorili obraz o ich dovtedajších informáciách ohľadom značiek potravín, postoja Slovákov k slovenským a zahraničným výrobkom z hľadiska kvality a pod.
· Následne si spoločne pripravili anketové otázky, ktorými mali naplniť spoločný cieľ: Získať od Slovákov ich informácie o pôvode potravín.
· Pracovné skupiny sa presunuli k obchodnému domu.
· V priebehu 45 minút získavali respondentov a zaznamenávali ich odpovede na otázky.
· Žiaci po presune do školy spracovali nazbierané informácie a s pomocou vyučujúcej zapracovali informácie do podoby grafov.
· Žiaci na záver slovne zhodnotili jednotlivé výsledky anketových otázok, a teda aj celej aktivity (pozri príloha.
· Doplnkovú aktivitu predstavovala úloha, v rámci ktorej mali žiaci porovnať vlastné závery s článkami na dané tematiky z internetu (pozri príloha).

	Zhrnutie
(Čo sme sa naučili, čo si zapamätáme, v čom nájdeme poučenie.)
	· Žiaci sa dozvedeli, že Slováci nevedia vo väčšej miere uviesť značky slovenských produktov, no napriek tomu majú pocit, že slovenské potraviny nakupujú. Uviesť dôvody, prečo slovenské značky nekupujú, nevedeli. Výsledným poznatkom zároveň bola i skutočnosť, že si Slováci uvedomujú rozdielnu kvalitu slovenských a zahraničných výrobkov.
· Žiaci mali možnosť vyskúšať si prácu anketárov vo všetkých jej fázach.

Príloha:

Poznáte slovenské potraviny
Vyhodnotenie ankety

Naša krátka anketa sa uskutočnila v uliciach Bratislavy. Do ankety sa zapojili ôsmaci a deviataci Základnej školy na Hlbokej ceste v Bratislave. Do prieskumu sa zapojilo sedem opýtaných okoloidúcich. 

Cieľ ankety:
1. Zistiť, či Slováci poznajú slovenské značky potravín.
2. Zistiť, či Slováci nakupujú slovenské potraviny.
3. Čo si Slováci myslia o kvalite potravín v našich obchodoch. 

Výsledky prieskumu:
V nasledujúcej časti postupne vyhodnotíme odpovede opýtaných na jednotlivé otázky.  

1. Vymenujte, ktoré slovenské značky potravín poznáte.

Graf 1 Ktoré slovenské potraviny poznajú Slováci

Z grafu môžeme usúdiť, že najviac ľudí pozná výrobky značky Rajo.  Z ďalších značiek poznali Vitanu, Figaro, Seditu, Corgoň, Zlatý Bažant, Liptovskú bryndzu a Zvolensky. Slovensko má veľa svojich značiek, no nie všetky ľudia poznajú. Z mliečnych výrobkov najviac poznajú značky Rajo, Zvolensky a Liptovskú bryndzu. Z mäsových produktov ľudia neuviedli žiadnu značku. Taktiež neuviedli žiadnu zo značiek nealkoholických nápojov, ktoré sa na Slovensku  vyrábajú. Z prieskumu je zjavné, že ľudia poznajú veľmi malé množstvo slovenských značiek výrobkov.



2. Nakupujete slovenské značky potravín?
86% ľudí sa vyjadrilo, že nakupujú slovenské výrobky. Ostatných 14% uviedlo inú možnosť. Patrí tam napríklad odpoveď: „Ak sa zamyslíte, tak vlastne nič nie je slovenské.“ Ľudia síce povedali, že nakupujú slovenské výrobky, ale to neznamená, že nenakupujú zahraničné produkty. 

Graf 2 Nakupujú Slováci slovenské potraviny?


2.1. Ak áno, ktoré konkrétne značky potravín kupujete? 
Väčšina uviedla tie isté značky potravín ako v otázke 1.
2.2. Ak nie, prečo?
K tejto otázke sa nikto nevyjadril.

3. Myslíte si, že sú zahraničné potraviny kvalitnejšie ako slovenské?
43% opýtaných uviedlo, že si nemyslí, že sú zahraničné potraviny kvalitnejšie ako slovenské. Niektorí respondenti uviedli, že kvalita potravín závisí od krajiny pôvodu. Jeden z respondentov sa k otázke nevedel vyjadriť. Je vidieť, že ľudia nepovažujú slovenské výrobky za menej kvalitné. 













Graf 3 Slovenské verzus zahraničné potraviny


4. Myslíte si, že kvalita tých istých potravín v slovenských obchodoch je rovnaká ako v zahraničí?
Väčšina opýtaných si myslí, že kvalita v slovenských obchodoch nie je rovnaká ako v zahraničí. Dvaja ľudia na túto otázku odpovedať nevedia. Jeden človek si myslí, že kvalita potravín v slovenských obchodoch je rovnaká ako v zahraničí.

Graf 4 Porovnanie kvality výrobkov v slovenských a v zahraničných obchodoch.


Zistili sme, že aj prieskumy zamerané na porovnanie kvality tých istých výrobkov predávajúcich sa na Slovensku a v zahraničí nie je rovnaká. Podľa článku uverejneného na stránke www.pluska.sk je kvalita výrobkov v Rakúsku vyššia aj napriek tomu, že ceny sú rovnaké. Taktiež v článku Porovnanie potravín: Zahraničná Milka, Cola i káva chutia inak! na stránke www.cas.sk sme sa dočítali rovnaké konštatovanie. Tento názor nám potvrdil článok aj Tie isté výrobky môžu byť u nás iné, napríklad aj bujóny na stránke www.ekonomika.sme.sk . 
Záver:
Na základe tejto ankety sme sa dozvedeli, že naši respondenti nepoznajú veľa slovenských produktov. Napriek tomu nakupujú aj slovenské potraviny. Zároveň si väčšina myslela, že kvalita predávaných potravín na Slovensku (najmä zahraničných značiek) nie je rovnaká ako v zahraničí. 

Použité zdroje
· Vlastný prieskum
· http://www.pluska.sk/spravy/z-domova/velke-porovnanie-potravin-nas-rakusku-rovnaky-tovar-ina-kvalita.html 
· http://www.cas.sk/clanok/195379/porovnanie-potravin-zahranicna-milka-cola-i-kava-chutia-inak.html
· http://ekonomika.sme.sk/c/6710901/tie-iste-vyrobky-mozu-byt-u-nas-ine-napriklad-aj-bujony.html

